પુનઃ સાંજે ચમ્બા જવા નીકળ્યા…….! લગભગ અહી બધા સ્થળ રાત્રી મુસાફરી કરો તો જ પહોંચી શકાય તેમ છે….આથી રાત્રી મુસાફરી મજબૂરી હતી…..બીજા દિવસે રાવી નદી ને કિનારે કિનારે -હિમાચલ ના પ્રાચીન નગર ચમ્બા માં પહોંચ્યા…..ફ્રેશ થઇ….એકાદશી હતી આથી ફરાળી ભોજન કરી ને ત્યાના સ્થાનિક સ્થળો ની મુલાકાતે જવામાં આવ્યું. ચાલતા જવાની મજા જ અલગ છે…..ભુરીસિંગ મ્યુઝીયમ ગયા પણ એ બંધ થઇ ગયું હતું..લક્ષ્મીનારાયણ મંદિર..હરિરાય મંદિર ના દર્શન કર્યા….બીજા સ્થળ છૂટી ગયા….પણ બીજા દિવસે- ત્યાંથી જ લોકલ ટેક્ષી કરી- નજીક ના સ્થળ- ડેલહાઉસી અને ખજિયાર જઈ આવ્યા……રસ્તા માં ભેલાઇ માતાજી ગયા …ચમેરા ડેમ માં બોટિંગ કર્યું……ડેલહાઉસી -ચમ્બા કરતા ઘણું ઠંડુ અને આહ્લાદક છે…….અંગ્રેજો ના સમય ના મકાનો..ચર્ચ..માર્કેટ જોવા લાયક છે અને શાંતિ થી રહેવા માટે આનાથી ઉત્તમ જગ્યા બીજી કોઈ ન હોઈ શકે……!!! ખજિયાર તો યાત્રીઓ માટે ખુબ જ પ્રખ્યાત છે…..ભારતીય સ્વીત્ઝર્લેન્ડ કહેવાય છે…….એકદમ ખુલ્લું ગ્રાઉન્ડ….ઠંડી હવા….લીલુછમ મેદાન અને ઢગલાબંધ રાઈડ્ઝ…..!! હરિ ને તો ડિસ્ક રમવાની મજા પડી ગઈ…..દોડધામ…..ફ્રુટ ડીશ ની મજા…ઢગલાબંધ નાસ્તો….પછી પૂછવાનું જ શું??? ચમ્બા પરત ફરતી વખતે – રસ્તામાં થી લાલ મૂળા લીધા…..પહાડ માં થી વહેતા ઝરણા નું કુદરતી મિનરલ પાણી પીધું…અને દિલ બાગ બાગ થઇ ગયું…….!